Стефан Фурнаджиев
Тъга

chitanka.info

Ръка за мен.

Ръка за тебе, сине.

А между нас — тъга.

Пердето пламна.

Стряхата отлитна.

Уплашени стъклата се начупиха

и здравецът повърна кръв:

кръвта, покапала от мен

кръвта от теб потекла

сега земята напоява.

Пожарчета от кръв — кръвосмешение!

Очите ми са пламъци от дъб,

езика ми, и той е дъбов пламък.

Дамгосан с кръв — о, сине мой!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.